ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኢጣልያ ብምርባሕ ኣጣል እትፍለጥ ኢትዮጵያዊት ስደተኛ ተቐቲላ ተረኺባ 30 ታሕሳስ 2020 ምንጪ ስእሊ, Ethiopian Embasy in Rome መግለጺ ስእሊ, ኣጊቱ ጉደታ ኣብ ኢጣልያ ብምርባሕ ኣጣልን ኣጅቦ ብምድላውን እትፍለጥን ኣብ መሰላት ስደተኛታት እትነጥፍን ስምይቲ ኢትዮጵያዊት ስደተኛ ኣጊቱ ጉደታ ኣብ መንበሪ ገዛኣ ሞይታ ከምዝተረኽበት፡ ኤምባሲ ኢትዮጵያ ኣብታ ሃገር ንቢቢሲ ኣረጋጊጹ። ሰራሕተኛ ህዝባዊ ዲፕሎማሲ'ቲ ኢምባሲ ዝኾነ ኣይተ ደሳላኝ መኮንን፡ ከምዝበሎ፡ እቲ ተግባር ምስተፈጸመ፡ ፖሊስ ብዝገበሮ ምጽራይ፡ ምሳኣ ተቖጺሩ ዝሰርሕ ዝነበረ ጥርጡር ስደተኛ፡ እቲ ቅትለት ምፍጻሙ ኣሚኑ። እቲ ኣብ ከተማ ሮማ ዝርከብ ኤምባሲ ኢትዮጵያ፡ ኣብ ልዕሊ እታ ፍልጥቲ ኢትዮጵያዊት ስደተኛ ብዝበጽሐ ጉድኣት ሓዘኑ ኣብ ፌስቡክ ገጹ ገሊጹ ኣሎ። እቲ ገበን ግቡእ ምጽራይ ክግበረሉ፡ እቲ ቅትለት ዝፈጸመ ኣብ ሕጊ ቀሪቡ ፍርዲ ክረክብን፡ ከምኡ ድማ እቲ ዝተረኽበ ውጽኢት ንህዝቢ ኣብ እዋኑ ዕላዊ ንምግባር፡ ምስ ሚኒስተር ጉዳያት ወጻኢ ኢጣልያ ኮይኑ ከምዝሰርሕ'ውን ቃል ኣትዩ። ኣገልግሎት ሕክምና ኮላሊት ዝተኸልከለት ኢትዮጵያዊት ዓለም ዝጣሕሰሰት ኢትዮጵያዊት ሞት ናይታ ንኢትዮጵያውያን ኮነ ንካልኦት ኣፍሪቃውያን ስደተኛታት ብምሕላቕ እትፍለጥ ኣጊቱ፡ ኣብ ልዕሊ እቶም ስተደኛታት ጥራይ ዘይኮነስ ኣብ ልዕሊ ህዝቢ ጣልያውን'ውን ከቢድ ስንባደ [ድንጋጸ] ከምዝፈጠረ እቲ ዲፕሎማሰኛ ተዛሪቡ። ፖሊስ ከምዝበሎ፡ ኣጊቱ ጉዴታ፡ ኣብ ከተማ ትሬንቲኖ፡ ፍሉይ ስሙ ፍራሲሎንጎ ኣብ ዝተብሃለ ከባቢ ኣብ ዝርከብ መንበሪ ገዘኣ ኣብ ርእሳ ጉድኣት በጺሑዋ ሞይታ እያ ተረኺባ። እቲ ጉዳይ ኣብ ምጽራይ ከምዝርከብ ዝገለጸ ፖሊስ፡ እቲ ቅትለት ብማርቴሎ ዝተፈጸመ ገበን ከይኮነ ኣይተርፍን ኢሉ። ቅድሚ ዓሰርተ ዓመት ናብ ኢጣልያዝኣተወት ኣጊቱ ጉዴታ፡ ኣብ ዝመጽእ ሓደ ጥሪ: ሓድሽ ዓመት ፈረንጂ 2021፡ 43 ዓመታ ክትመልእ ነይሩዋ። ኣብታ ንዓመታት ዝነበረትላ፡ እንባታት ዝበዝሓን ምስ ጀርመን እትዳወብን ዞባ ትሬንቶ፡ ኣብ ዓሌት መሰረት ዝገበሩ መጥቃዕትታት የጋጥምዋ ከምዝነበሩ ንፖሊስ ኣፍሊጣ ነይራ ተባሂሉ። ገለገሊኦም፡ ካብ ሕብሪ ቆርበታ ተበጊሶም፡ " 'ክፍእቲ ጸላም' እናበሉ ይጸርፉኒ ነይሮም፤ እቲ ዝነብረሉ ዓደይ ከምዘይኮነ'ውን ይነግሩኒ ነይሮም" ብማለት ብግልጺ፡ ዘጓንፍዋ ዝነበሩ ዓሌታዊ መጥቃዕቲታት ተቃልዕ ነይራ። እንተኾነ፡ 'ላ ሪፓብሊክ' ዝተብሃለ ጋዜጣ ከምዝጸብጸቦ፡ ፖሊስ እቲ ገበን ብዝምልከት ኣብ ሓደ ጸሊም ኣፍሪቃዊ ጥራይ እዩ ኣተኲሩ። እቲ ምሳኣ ዝሰርሕ ዝነበረ ጥርጡር ስደተኛ መንእሰይ ካብቶም ቅድሚ ሕዚ ዘፈራርሕዋ ዝነበሩ ሰባት ከምዘይኮነ፡ እንተኾነ፡ ምስ ገንዘብ ተዛሚዱ ዘይምርድዳእ ክነብሮም ከምዝኽእል እዩ ዝግመት ዘሎ። ፕረዚደንት እታ ግዝኣት፡ ኡጎ ሮሲ፡ ኣብ ልዕሊ ኣጊቱ ዘጓንፍ ዝነበረ 'ዓሌታዊነት' ተቓዊሙ ኣብ ጎና ጠጠው ኢሉ ከምዝነበረ'ውን ተጸብጺቡ። "ኣጊቱ ስደተኛ ኮይና፡ ኣብ ውሽጢ ግዝኣትና እንስሳታት ኣብ ምርባሕ ምንጣፋ፡ ተቐባልነት ንጋሻ ደጋፊነትን ህዝቢ ትሬንቲኖ እዩ ዘመላኽት" እውን ኢሉ ነይሩ። ንሳ፡ ኣብቲ እትነብረሉ ከባቢ፡ ኣብ ምቕሃም ዝነበሩ ዓሌት ኣጣል እናራበሐት፡ ካብ ጸባአን ዝተፈላለዩ ዓይነታት ውጽኢታት ብምፍራይ ተፈላጥነት ኣትሪፋ ነይራ። ኣብ ኣዲስ ኣበባ ተወሊዳ ዝዓበየት ኣጊቱ ጉደታ ንስደት ዝተቓለዐት፡ ዓበይቲ ኩባንያታት ኣብ ኢትዮጵያ ዘካይድዎ ምስ ዝነበረ ውራ መሬት ተኣሳሲሩ፡ ብዝወሃቡ ርእይቶታት፡ ናይ ቅትለት ምፍርራሓት ይበጽሓ ስለዝነበረ እዩ ተባሂሉ። ኣጊቱ ቅድሚ ዓሰርተ ዓመት ካብ መንግስቲ ዝበጽሓ ዝነበረ ጽዕንቶ ፈሪሓ ብምህዳም ኣብ ጣልያን ምስኣተወት፡ ናይ ስደተኛ መንበሪ ፍቓድ ረኺባ፡ ኣብ ፍርያት ጸባ ተዋፊራ ዕውትቲ ብምዃን ንካልኦት ኢትዮጵያውያን ኣብነት ኮይና ነይራ። ተዛማዲ ትሕዝቶ ኣብ ሽዱሽተ ኣህጉራትን ልዕሊ 100 ሃገራትን ዝበጽሐት ኢትዮጵያዊት4 መስከረም 2018 ቪድዮ, መቓብር ህንዳውያን ዝሓለዋ ኢትዮጵያዊት29 ሰነ 2018 ኢትዮጵያዊት ሓታቲት ዕቑባ ኣብ ደቡብ ኣፍሪቃ ኣገልግሎት ሕክምና 'ዳያለሲስ' ተኸልኪላ7 ሕዳር 2019 ቪድዮ, ኢትዮጵያዊት ዲዛይነር ኮኸብ ዘመድ27 መስከረም 2017 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
